Miután az oroszok sorozatosan megsértették a lengyel alkotmányt (különösen Sándor cár halála után, amikor öccse, a nagyon konzervatív Miklós lett a cár), 1830-ban kitört a novemberi felkelés. Ez a Belvedere palota (Konsztantyin nagyherceg székhelye) és a fegyvertárra "(Arsenał)" elleni támadással kezdődött. A felkelés az orosz–lengyel háborúban folytatódott, amelynek a legnagyobb, döntetlennel végződő csatája Varsó keleti külvárosában (ma Grochów kerület) ment végbe 1831. februárjában. A lengyel vezérek ingadozása miatt az oroszok körbevették Varsót, szeptemberben megtámadták nyugatról és elfoglalták. A háború kudarccal végződött, az oroszok csökkentették a királyság autonómiáját. Varsóban a cár katonai kormányzást vezetett be. Az újvárostól nyugatra fekvő szép kispaloták kerületét leromboltatta, helyére citadellát építtetett, ahol erőd és börtön volt. Megszüntette a Szejmet és a lengyel hadsereget, bezárta az egyetemet.